An yi artabu tsakanin Yansanda da yan fashi a Abuja, 2 sun bakunci lahira ▷ Legit.ng
An yi artabu tsakanin Yansanda da yan fashi a Abuja, 2 sun bakunci lahira
3 months ago 1884 views by Muhammad Auwal
Jami’an rundunar Yansandan Najeriya reshen babban birnin tarayya Abuja sun samu nasarar tarwatsa wasu gungun miyagun yan fashi da makami a babban birnin tarayya Abuja a ranar Juma’a, 21 ga watan Feburairu.
Kamfanin dillancin labarun Najeriya ta ruwaito an yi musayar wuta tsakanin Yansanda da Yan fashin ne a unguwar Dawaki na Abuja, inda Yansanda suka samu nasarar halaka guda biyu daga cikinsu.
KU KARANTA: Amurka ta haramta ma Najeriya mika $100m daga kudin Abacha ga gwamnan jahar Kebbi
Mai magana da yawun rundunar Yansandan Abuja, Ajuguri Manzah ya sanar da haka a Abuja, inda yace yan fashin sun fuskanci Yansanda ne a daidai inda suka gudanar da fashinsu, wanda hakan ya janyo musayar wuta a tsakanin bangarorin biyu.
“Biyo bayan amsan kiran da Yansanda suka yi zuwa inda miyagun suke fashi, sai yan fashin suka fara neman hanyar tsira, don haka suka shiga harbe harben mai kan uwa da wabi, tare da cinna ma wata katifa wuta da nufin janye hankalin Yansanda.
“A yayin musayar wutan ne Yansanda suka bindige guda biyu daga cikinsu, yayin da sauran suka tsere dauke da raunukan bindiga a tare dasu, daga bisani aka garzaya da wadanda aka kama zuwa asibiti, inda a can likitoci suka tabbatar da mutuwarsu.” Inji shi.
DSP Manzah ya ce daga cikin abubuwan da suka kama akwai bindiga guda biyu, adda 2, motar Toyota Corolla, wayar salula, talabijin guda 4 da kuma injin yankan karfe, daga karshe ya ce za su cigaba da gudanar da bincike.
A wani labarin kuma, Jami’an rundunar Yansandan Najeriya reshen jahar Kaduna sun samu nasarar kama wasu miyagun masu garkuwa da mutane guda uku da suka dade suna fitinar jama’an jahar Kaduna, tare ceto wata budurwa daga hannunsu.
Mai magana da yawun Yansandan yankin, Mohammed Jilge ne ya bayyana haka ga menema labaru a ranar Juma’a, 21 ga watan Feburairu a garin Kaduna, inda yace a ranar Laraba suka samu rahoton an sace wata budurwa yar shekara 22 Hadiza Gambo daga Bungel Ladduga na karamar hukumar Kajuru.
Nigeria Police Latest NewsHausa NewsAbuja Latest NewsYan Fashi Da Makami
3 hours ago 4990 views
3 hours ago 16215 views
an hour ago 4198 views
3 hours ago 43617 views
an hour ago 4747 views
6 hours ago 17578 views
Zaratan Sojojin Najeriya sun halaka yan bindiga 13 a Zamfara, Kebbi da Katsina